title: Komission täytäntöönpanoasetus (EU) N:o 591/2014, annettu 3 päivänä kesäkuuta 2014 , Euroopan parlamentin ja neuvoston asetuksessa (EU) N:o 575/2013 sekä asetuksessa (EU) N:o 648/2012 tarkoitettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä  ETA:n kannalta merkityksellinen teksti

text:
               4.6.2014

               FI

               Euroopan unionin virallinen lehti

               L 165/31

         KOMISSION TÄYTÄNTÖÖNPANOASETUS (EU) N:o 591/2014,
   annettu 3 päivänä kesäkuuta 2014,
   Euroopan parlamentin ja neuvoston asetuksessa (EU) N:o 575/2013 sekä asetuksessa (EU) N:o 648/2012 tarkoitettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013 (1) ja erityisesti sen 497 artiklan 3 kohdan,
   sekä katsoo seuraavaa:

               (1)

               Jotta vältettäisiin kansainvälisten rahoitusmarkkinoiden häiriöt ja jotta laitoksia ei rangaistaisi tiukemmilla omien varojen vaatimuksilla niin kauan kuin menettelyt toimiluvan myöntämiseksi olemassa olevalle keskusvastapuolelle ja sen tunnustamiseksi ehdot täyttäväksi keskusvastapuoleksi ovat kesken, asetuksen (EU) N:o 575/2013 497 artiklan 1 ja 2 kohdassa vahvistetaan siirtymäkausi, jonka aikana kaikkia keskusvastapuolia, joiden kanssa unioniin sijoittautuneet laitokset määrittävät transaktioita, pidetään ehdot täyttävinä keskusvastapuolina.

               (2)

               Asetuksella (EU) N:o 575/2013 myös muutettiin Euroopan parlamentin ja neuvoston asetusta (EU) N:o 648/2012 (2) tiettyjen sellaisten parametrien osalta, joita käytetään keskusvastapuoliin liittyvistä vastuista aiheutuvien omien varojen vaatimusten laskemisessa. Näin ollen asetuksen (EU) N:o 648/2012 89 artiklan 5 a kohdassa vaaditaan, että tietyt keskusvastapuolet ilmoittavat määritysosapuoliltaan saamiensa alkumarginaalien kokonaismäärän tiettynä aikana. Kyseinen siirtymäkausi vastaa asetuksen (EU) N:o 575/2013 497 artiklassa säädettyä siirtymäkautta.

               (3)

               Asetuksen (EU) N:o 575/2013 497 artiklan 1 ja 2 kohdassa sekä asetuksen (EU) N:o 648/2012 89 artiklan 5 a kohdan ensimmäisessä ja toisessa alakohdassa tarkoitettujen siirtymäkausien voimassaolo päättyy 15 päivänä kesäkuuta 2014.

               (4)

               Asetuksen (EU) N:o 575/2013 497 artiklan 3 kohdalla komissio valtuutetaan antamaan täytäntöönpanosäädös, jotta siirtymäkautta voidaan pidentää kuudella kuukaudella poikkeuksellisissa olosuhteissa. Kyseistä pidennystä olisi sovellettava myös asetuksen (EU) N:o 648/2012 89 artiklan 5 a kohdassa säädettyihin määräaikoihin.

               (5)

               Koska keskusvastapuolten lupa- ja tunnustamismenettelyt ovat vielä kesken, asetuksen (EU) N:o 575/2013 497 artiklan 1 ja 2 kohdassa sekä asetuksen (EU) N:o 648/2012 89 artiklan 5 a kohdan ensimmäisessä ja toisessa alakohdassa tarkoitettuja siirtymäkausia olisi pidennettävä kuudella kuukaudella eli 15 päivään joulukuuta 2014 saakka.

               (6)

               Jos siirtymäkausia ei pidennettäisi, unioniin sijoittautuneiden laitosten (tai niiden unionin ulkopuolelle sijoittautuneiden tytäryhtiöiden) omien varojen vaatimukset tiukentuisivat vastuiden osalta merkittävästi niihin keskusvastapuoliin nähden, joille joko ei ole vielä myönnetty toimilupaa tai joita ei ole vielä tunnustettu. Vaikka vaatimusten tiukentuminen olisi vain tilapäistä, se kuitenkin saattaisi johtaa laitosten perääntymiseen suorien osallistujien asemastaan kyseisissä keskusvastapuolissa ja siten aiheuttaa häiriöitä markkinoilla, joilla kyseiset keskusvastapuolet toimivat.

               (7)

               Tämän asetuksen olisi tultava voimaan ennen 16 päivää kesäkuuta 2014 sen varmistamiseksi, että nykyisiä siirtymäkausia pidennetään ennen niiden voimassaolon päättymistä. Myöhäisempi voimaantulo voisi aiheuttaa häiriöitä keskusvastapuolissa ja markkinoilla, joilla ne toimivat, sekä laitoksissa, joilla on kyseisiin keskusvastapuoliin liittyviä vastuita.

               (8)

               Tässä asetuksessa säädetyt toimenpiteet ovat Euroopan arvopaperikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 575/2013 497 artiklan 1 ja 2 kohdassa sekä asetuksen (EU) N:o 648/2012 89 artiklan 5 a kohdan ensimmäisessä ja toisessa alakohdassa tarkoitettuja 15 kuukauden jaksoja pidennetään kuudella kuukaudella.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä kesäkuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 176, 27.6.2013, s. 1.

      (2)  Euroopan parlamentin ja neuvoston asetus (EU) N:o 648/2012, annettu 4 päivänä heinäkuuta 2012, OTC-johdannaisista, keskusvastapuolista ja kauppatietorekistereistä (EUVL L 201, 27.7.2012, s. 1).


title: Komission täytäntöönpanoasetus (EU) N:o 74/2012, annettu 27 päivänä tammikuuta 2012 , tiettyjen tavaroiden luokittelusta yhdistettyyn nimikkeistöön

text:
               31.1.2012

               FI

               Euroopan unionin virallinen lehti

               L 27/1

         KOMISSION TÄYTÄNTÖÖNPANOASETUS (EU) N:o 74/2012,
   annettu 27 päivänä tammikuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä tammikuuta 2012.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EYVL L 302, 19.10.1992, s. 1.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Alumiinista ja karkaistusta lasista valmistettu paneeli, jonka mitat ovat 140 x 30 cm (”vesihierontatoiminnolla varustettu suihkupaneeli”).
                  Paneelissa on sekoitinhana, kuusi vaakatasoista vesihierontasuutinta, kalkkeutumaton käsisuihku, laajasti suihkuttava yläsuihku sekä hylly pesutarvikkeita varten. Siinä on myös säätönupit veden lämpötilan, voimakkuuden jne. säätämiseksi.
                  Paneeli on tarkoitettu asennettavaksi siihen soveltuvaan suihkukaappiin. Suihkutoiminnon lisäksi siinä on vesihierontatoiminto, jossa suuttimista suihkuaa ohuita vesisuihkuja korkealla paineella.

                  9019 10 90

                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön sekä CN-koodien 9019, 9019 10 ja 9019 10 90 nimiketekstien mukaisesti.
                  Koska paneelissa on suihkupäillä varustettu nimikkeeseen 8481 kuuluva sekoitinhana ja nimikkeeseen 9019 kuuluva kuudella vaakatasoisella vesihierontasuuttimella varustettu hierontalaite, sitä pidetään 3 yleisen tulkintasäännön b alakohdan mukaisena kokoonpantuna tavarana.
                  Se, että paneelissa ei ole vedenpaineen lisäämiseen tarkoitettuja lisälaitteita, kuten pumppua, ei estä hierontalaitteen osien luokittelua nimikkeeseen 9019 (ks. harmonoidun järjestelmän selitykset, nimike 9019, II kohdan toinen kappale).
                  Näiden osien objektiivisten ominaisuuksien ja piirteiden vuoksi niistä kumpikaan ei anna paneelille sen olennaista luonnetta.
                  Sen vuoksi paneeli on luokiteltava CN-koodiin 9019 10 90 muuna hierontalaitteena.


title: Komission täytäntöönpanoasetus (EU) 2016/2075, annettu 25 päivänä marraskuuta 2016, lisämerelläolopäivien myöntämisestä Espanjalle ICES-alueille VIIIc ja IXa Cádizinlahtea lukuun ottamatta

text:
               26.11.2016

               FI

               Euroopan unionin virallinen lehti

               L 320/32

         KOMISSION TÄYTÄNTÖÖNPANOASETUS (EU) 2016/2075,
   annettu 25 päivänä marraskuuta 2016,
   lisämerelläolopäivien myöntämisestä Espanjalle ICES-alueille VIIIc ja IXa Cádizinlahtea lukuun ottamatta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2016 sekä asetuksen (EU) 2015/104 muuttamisesta 22 päivänä tammikuuta 2016 annetun neuvoston asetuksen (EU) 2016/72 (1) ja erityisesti sen liitteessä II B olevan 8.5 kohdan,
   sekä katsoo seuraavaa:

               (1)

               Asetuksen (EU) 2016/72 liitteessä II B olevassa taulukossa I vahvistetaan niiden päivien enimmäismäärä, joina suurimmalta pituudeltaan vähintään 10 metriä pitkä unionin kalastusalus, jolla pidetään tai käytetään silmäkooltaan vähintään 32 millimetrin trooleja, ankkuroituja kierrenuottia ja vastaavia pyydyksiä ja silmäkooltaan vähintään 60 millimetrin verkkoja sekä pohjasiimoja, saa olla ICES-alueilla VIIIc ja IXa Cádizinlahtea lukuun ottamatta 1 päivän helmikuuta 2016 ja 31 päivän tammikuuta 2017 välisenä aikana.

               (2)

               Asetuksen (EU) 2016/72 liitteessä II B olevan 8.5 kohdan mukaan komissio voi sellaisen kalastustoiminnan pysyvän lopettamisen perusteella, joka on toteutettu 1 päivän helmikuuta 2015 ja 31 päivän tammikuuta 2016 välisenä aikana, myöntää asetuksen (EU) 2016/72 liitteessä II B olevassa 8.5 kohdassa esitetyin edellytyksin lisämerelläolopäiviä, joina lippujäsenvaltio voi sallia aluksen alueellaolon, kun sillä pidetään säänneltyjä pyydyksiä.

               (3)

               Espanja esitti 27 päivänä toukokuuta 2016 asetuksen (EU) 2016/72 liitteessä II B olevan 8.4 kohdan mukaisesti pyynnön ja sitä tukevia tietoja ylimääräisistä merelläolopäivistä kalastustoiminnan pysyvän lopettamisen perusteella. Espanja vahvisti 6 päivänä kesäkuuta 2016, että 14 alusta lopetti kalastustoiminnan 1 päivän helmikuuta 2015 ja 31 päivän tammikuuta 2016 välisenä aikana.

               (4)

               Ottaen huomioon komissiolle toimitetut tiedot sekä asetuksen (EU) 2016/72 liitteessä II B olevassa 8.2 kohdassa vahvistettu laskentamenetelmä Espanjalle olisi myönnettävä mainitun liitteen 1 kohdassa tarkoitettuja aluksia varten yhdeksän lisämerelläolopäivää 1 päivän helmikuuta 2016 ja 31 päivän tammikuuta 2017 väliseksi ajaksi.

               (5)

               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korotetaan niiden merelläolopäivien enimmäismäärä, joiden osalta Espanja voi sallia lippunsa alla purjehtivan aluksen, jolla pidetään tai käytetään säänneltyjä pyydyksiä ja johon ei sovelleta asetuksen (EU) 2016/72 liitteessä II B olevassa taulukossa I vahvistettuja erityisedellytyksiä, olla ICES-alueilla VIIIc ja IXa Cádizinlahtea lukuun ottamatta, 126 päivään vuodessa.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä marraskuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 22, 28.1.2016, s. 1.


title: Komission täytäntöönpanoasetus (EU) N:o 530/2011, annettu 30 päivänä toukokuuta 2011 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               31.5.2011

               FI

               Euroopan unionin virallinen lehti

               L 143/14

         KOMISSION TÄYTÄNTÖÖNPANOASETUS (EU) N:o 530/2011,
   annettu 30 päivänä toukokuuta 2011,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetusten (EY) N:o 2200/96, (EY) N:o 2201/96 ja (EY) N:o 1182/2007 soveltamissäännöistä hedelmä- ja vihannesalalla 21 päivänä joulukuuta 2007 annetun komission asetuksen (EY) N:o 1580/2007 (2) ja erityisesti sen 138 artiklan 1 kohdan,
   sekä katsoo seuraavaa:
   Asetuksessa (EY) N:o 1580/2007 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XV olevassa A osassa luetelluille tuotteille ja ajanjaksoille,
   ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1580/2007 138 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan 31 päivänä toukokuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä toukokuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 350, 31.12.2007, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  64,0

                  MA

                  133,3

                  TR

                  67,3

                  ZZ

                  88,2

                  0707 00 05

                  AL

                  31,8

                  MK

                  28,2

                  TR

                  111,1

                  ZZ

                  57,0

                  0709 90 70

                  MA

                  86,8

                  TR

                  122,2

                  ZZ

                  104,5

                  0709 90 80

                  EC

                  23,2

                  ZZ

                  23,2

                  0805 10 20

                  EG

                  57,8

                  IL

                  54,0

                  MA

                  49,7

                  TR

                  74,4

                  ZZ

                  59,0

                  0805 50 10

                  AR

                  72,2

                  TR

                  68,8

                  ZA

                  127,2

                  ZZ

                  89,4

                  0808 10 80

                  AR

                  98,2

                  BR

                  79,0

                  CA

                  129,0

                  CL

                  79,0

                  CN

                  95,4

                  CR

                  69,1

                  NZ

                  112,2

                  US

                  102,6

                  UY

                  96,7

                  ZA

                  87,0

                  ZZ

                  94,8

                  0809 20 95

                  US

                  384,8

                  ZZ

                  384,8

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2015/2297, annettu 9 päivänä joulukuuta 2015, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               10.12.2015

               FI

               Euroopan unionin virallinen lehti

               L 324/11

         KOMISSION TÄYTÄNTÖÖNPANOASETUS (EU) 2015/2297,
   annettu 9 päivänä joulukuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä joulukuuta 2015.

            Komission puolesta,

            puheenjohtajan nimissä,

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  84,6

                  TR

                  83,5

                  ZZ

                  84,1

                  0707 00 05

                  MA

                  94,1

                  TR

                  152,3

                  ZZ

                  123,2

                  0709 93 10

                  MA

                  65,2

                  TR

                  151,9

                  ZZ

                  108,6

                  0805 10 20

                  MA

                  68,7

                  TR

                  57,2

                  ZA

                  58,4

                  ZW

                  32,0

                  ZZ

                  54,1

                  0805 20 10

                  MA

                  72,2

                  ZZ

                  72,2

                  0805 20 30, 0805 20 50, 0805 20 70, 0805 20 90

                  TR

                  85,1

                  ZA

                  96,8

                  ZZ

                  91,0

                  0805 50 10

                  TR

                  88,5

                  ZZ

                  88,5

                  0808 10 80

                  AU

                  155,4

                  CL

                  81,7

                  NZ

                  213,1

                  US

                  82,6

                  ZA

                  143,1

                  ZZ

                  135,2

                  0808 30 90

                  CN

                  58,1

                  TR

                  132,0

                  ZZ

                  95,1

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 830/2014, annettu 30 päivänä heinäkuuta 2014 , neuvoston asetuksen (EY) N:o 1890/2005, neuvoston täytäntöönpanoasetuksen (EU) N:o 2/2012 ja neuvoston täytäntöönpanoasetuksen (EU) N:o 205/2013 muuttamisesta siltä osin kuin on kyse ruostumattomasta teräksestä valmistettuja kiinnikkeitä ja niiden osia koskevien voimassa olevien polkumyynnin vastaisten toimenpiteiden piiriin kuuluvan tuotteen määritelmästä ja uuden viejän tarkastelupyynnöistä sekä mahdollisuudesta palauttaa tai peruuttaa tullit tietyissä tapauksissa

text:
               31.7.2014

               FI

               Euroopan unionin virallinen lehti

               L 228/16

         KOMISSION TÄYTÄNTÖÖNPANOASETUS (EU) N:o 830/2014,
   annettu 30 päivänä heinäkuuta 2014,
   neuvoston asetuksen (EY) N:o 1890/2005, neuvoston täytäntöönpanoasetuksen (EU) N:o 2/2012 ja neuvoston täytäntöönpanoasetuksen (EU) N:o 205/2013 muuttamisesta siltä osin kuin on kyse ruostumattomasta teräksestä valmistettuja kiinnikkeitä ja niiden osia koskevien voimassa olevien polkumyynnin vastaisten toimenpiteiden piiriin kuuluvan tuotteen määritelmästä ja uuden viejän tarkastelupyynnöistä sekä mahdollisuudesta palauttaa tai peruuttaa tullit tietyissä tapauksissa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1) ja erityisesti sen 9 artiklan 4 kohdan ja 11 artiklan 3, 5 ja 6 kohdan,
   sekä katsoo seuraavaa:
   A.   MENETTELY

   1.   Voimassa olevat toimenpiteet

               (1)

               Neuvosto otti asetuksella (EY) N:o 1890/2005 (2), jäljempänä ’alkuperäinen asetus’, käyttöön lopullisen polkumyyntitullin, jäljempänä ’alkuperäiset toimenpiteet’, tiettyjen Indonesiasta, Kiinan kansantasavallasta, jäljempänä ’Kiina’, Taiwanista, Thaimaasta ja Vietnamista peräisin olevien ruostumattomasta teräksestä valmistettujen kiinnikkeiden ja niiden osien, jäljempänä ’teräskiinnikkeet’, tuonnissa.

               (2)

               Sen jälkeen kun asetuksen (EY) N:o 1225/2009, jäljempänä ’perusasetus’, 11 artiklan 2 kohdan nojalla oli tehty toimenpiteiden voimassaolon päättymistä koskeva tarkastelu, jäljempänä ’toimenpiteiden voimassaolon päättymistä koskeva tarkastelu’, joka rajattiin koskemaan Kiinasta ja Taiwanista peräisin olevaa tuontia, alkuperäisiä toimenpiteitä (11,4–27,4 % Kiinan ja 8,8–23,6 % Taiwanin osalta) jatkettiin neuvoston täytäntöönpanoasetuksella (EU) N:o 2/2012 (3), jäljempänä ’toimenpiteiden voimassaolon päättymistä koskevasta tarkastelusta annettu asetus’.

               (3)

               Sen jälkeen kun perusasetuksen 13 artiklan 3 kohdan nojalla oli tehty toimenpiteiden kiertämistä koskeva tutkimus, jäljempänä ’kiertämistä koskeva tutkimus’, Kiinasta peräisin oleviin kaikkiin muihin yrityksiin sovellettava lopullinen polkumyyntitulli laajennettiin neuvoston täytäntöönpanoasetuksella (EU) N:o 205/2013 (4) koskemaan Filippiineiltä lähetettyjen teräskiinnikkeiden tuontia riippumatta siitä, onko alkuperämaaksi ilmoitettu Filippiinit.

         2.   Välivaiheen tarkastelun vireillepano

               (4)

               Eräs taiwanilainen vientiä harjoittava tuottaja, Sheh Kai Precision Co., Ltd, jäljempänä ’pyynnön esittäjä’, esitti osittaista välivaiheen tarkastelua koskevan pyynnön perusasetuksen 11 artiklan 3 kohdan mukaisesti. Pyynnön esittäjä pyysi, että tietyntyyppiset kiinnikkeet, jäljempänä ’kaksimetalliset kiinnikkeet’, jätettäisiin nykyisten toimenpiteiden soveltamisalan ulkopuolelle, koska niiden fyysisten, kemiallisten ja teknisten perusominaisuuksien väitettiin olevan erilaiset.

               (5)

               Päätettyään siitä, että oli olemassa riittävä näyttö osittaisen välivaiheen tarkastelun vireille panemiseksi, ja kuultuaan neuvoa-antavaa komiteaa Euroopan komissio, jäljempänä ’komissio’, ilmoitti 6 päivänä kesäkuuta 2013Euroopan unionin virallisessa lehdessä julkaistulla ilmoituksella (5), jäljempänä ’vireillepanoilmoitus’, Kiinasta ja Taiwanista peräisin olevien tiettyjen ruostumattomasta teräksestä valmistettujen kiinnikkeiden ja niiden osien tuonnissa sovellettavia polkumyyntitoimenpiteitä koskevan osittaisen välivaiheen tarkastelun vireillepanosta. (6)

               (6)

               Tässä tarkastelussa tutkitaan ainoastaan tuotteen määritelmää sen selventämiseksi, kuuluvatko tietyt ruostumattomasta teräksestä valmistetut ruuvityypit, erityisesti kaksimetalliset ruuvit, alkuperäisten toimenpiteiden soveltamisalaan, sellaisina kuin ne ovat jatkettuina ja laajennettuina.

         3.   Tutkimuksen osapuolet

               (7)

               Komissio ilmoitti tarkastelun vireillepanosta tiedossa oleville unionin tuottajille ja niiden järjestöille, tuojille ja käyttäjille, viejämaiden edustajille sekä kaikille tiedossa oleville tuottajille Kiinassa ja Taiwanissa.

               (8)

               Komissio pyysi kaikkia edellä mainittuja osapuolia ja niitä osapuolia, jotka ilmoittautuivat tarkastelun vireillepanoa koskevassa ilmoituksessa asetetussa määräajassa, toimittamaan asiaan liittyviä tietoja. Lisäksi komissio antoi asianomaisille osapuolille tilaisuuden esittää näkökantansa kirjallisesti ja pyytää tulla kuulluiksi.

               (9)

               Kolmetoista taiwanilaista vientiä harjoittavaa tuottajaa, yksi kiinalainen vientiä harjoittava tuottaja, yksi unionin tuottaja, seitsemän tuojaa ja yksi käyttäjä vastasivat kyselylomakkeeseen.

               (10)

               Lisäksi alkuperäisessä tutkimuksessa ja toimenpiteiden voimassaolon päättymistä koskevassa tarkastelussa valituksen tekijänä olleita unionin tuottajia edustava järjestö vahvisti, ettei yksikään unionin yrityksistä tuottanut kaksimetallisia kiinnikkeitä eivätkä ne sen vuoksi voineet antaa lausuntoa kaksimetallisten kiinnikkeiden ominaisuuksista.

               (11)

               Yksikään kuudesta muusta alkuperäisen tutkimuksen perusteella tiedossa olleesta eurooppalaisesta tuottajasta ei toimittanut komissiolle tietoja.

               (12)

               Tutkimuksen aikana ei pyydetty kuulemisia.

         4.   Tarkastuskäynnit

               (13)

               Komissio hankki ja tarkasti kaikki tarpeellisina pitämänsä tiedot. Tarkastuskäyntejä tehtiin seuraavien yritysten toimitiloihin:

                  Unionin tuottaja

                           —

                           Reisser Schraubentechnik GmbH, Ingelfingen-Criesbach, Saksa

                  Unionin tuoja

                           —

                           Till and Whitehead Ltd., Cheltenham, Yhdistynyt kuningaskunta

                  Taiwanin vientiä harjoittavat tuottajat

                           —

                           Sheh Kai Precision Co., Ltd, Kaohsiung, Taiwan

                           —

                           Metalink Precision Industries Co., Ltd, Kaohsiung, Taiwan

                           —

                           Sun Through Industrial Co., Ltd, Hemei Township, Taiwan.

         B.   TARKASTELTAVANA OLEVA TUOTE JA TARKASTELUN KOHTEENA OLEVA TUOTE

               (14)

               Tarkasteltavana olevana tuotteena, joka määritellään toimenpiteiden voimassaolon päättymistä koskevasta tarkastelusta annetun asetuksen 1 artiklan 1 kohdassa, ovat tietyt Kiinasta ja Taiwanista peräisin olevat ruostumattomasta teräksestä valmistetut kiinnikkeet ja niiden osat, jotka luokitellaan tällä hetkellä CN-koodeihin 7318 12 10, 7318 14 10, 7318 15 30, 7318 15 51, 7318 15 61 ja 7318 15 70.

               (15)

               Tarkastelupyynnössä pyynnön esittäjä pyysi, että tietyt ruostumattomasta teräksestä valmistetut kiinnikkeet jätetään nykyisten polkumyyntitoimenpiteiden soveltamisalan ulkopuolelle. Pyynnön esittäjä määritteli tarkastelupyynnössä toimenpiteen ulkopuolelle jätettävän tuotteen seuraavasti: ”kaksimetalliset itsekierteittävät ja itseporautuvat ruuvit, joiden varsi ja kanta ovat ruostumatonta terästä ja kärki hiiliterästä, minkä ansiosta ruuvi voi porata itse ohjausreiän ja leikata oman kierteen kovaan teräsmetalliin, ja jotka luokitellaan tällä hetkellä CN-koodiin ex 7318 14 10”.

               (16)

               Yksi yhteistyössä toiminut tuoja väitti, ettei komission olisi pitänyt tehdä eroa kaksimetallisten kiinnikkeiden ja teräskiinnikkeiden välillä vaan itseporautuvien ja itsekierteittävien kiinnikkeiden välillä, jotta itseporautuvat kiinnikkeet voitaisiin jättää polkumyyntitoimenpiteiden soveltamisalan ulkopuolelle riippumatta siitä, ovatko ne kaksimetallisia kiinnikkeitä vai teräskiinnikkeitä.

               (17)

               Kuten pyynnön esittäjä pyynnössään esittää ja kuten vireillepanoilmoituksen 4 kohdan ensimmäisessä kappaleessa erikseen mainitaan, tässä tarkastelussa on tarkoitus tutkia, olisiko nimenomaan kaksimetalliset itsekierteittävät ja itseporautuvat ruuvit jätettävä pois niiden tuotteiden määritelmästä, joihin polkumyyntitoimenpiteitä tällä hetkellä sovelletaan. Näin ollen väite oli hylättävä.

               (18)

               Samaan aikaan komissio otti huomioon itseporautuvien ja itsekierteittävien kiinnikkeiden väliset erot. Tämä tulee esiin määritelmän muutoksessa, jonka pyynnön esittäjä toimitti ja johon viitataan johdanto-osan 15 kappaleessa (ks. 19 kappale).

               (19)

               Tässä tarkastelussa ’kaksimetalliset kiinnikkeet’ olisi määriteltävä seuraavasti: kaksimetalliset itseporautuvat ruuvit, joissa ruostumattomasta teräksestä valmistetut varsi ja kanta ja hiiliteräksestä valmistetut kärki ja kärkikierteet on hitsattu yhteen niin, että ruuvi voi porata itse ohjausreiän ja leikata oman kierteen kovaan teräsmetalliin, ja kaksimetalliset itsekierteittävät ruuvit, joissa ruostumattomasta teräksestä valmistetut varsi ja kanta ja hiiliteräksestä valmistetut kärkikierteet on hitsattu yhteen niin, että ruuvi voi leikata oman kierteen kovaan teräsmetalliin; molemmat tuotteet luokitellaan tällä hetkellä CN-koodiin 7318 14 10.

               (20)

               Kaksimetalliset kiinnikkeet ovat suhteellisen uusi tuote markkinoilla, ja ne on kehitetty, jotta hiiliteräksestä ja ruostumattomasta teräksestä valmistettujen kiinnikkeiden tärkeimmät ominaisuudet eli hiiliteräksen kovuus ja ruostumattoman teräksen korroosionkestävyys saataisiin yhdistettyä yhteen kiinnikkeeseen. Kaksimetalliset kiinnikkeet on valmistettu hitsaamalla hiiliteräksinen osa ruostumattomasta teräksestä olevaan osaan, jolloin on saatu itseporautuva ja/tai itsekierteittävä kiinnike, jossa kärki ja kärkikierteet (itsekierteittävissä ruuveissa ainoastaan kärkikierteet, koska niissä ei ole kärkeä) ovat hiiliterästä ja varsi muine kierteineen ja kanta ruostumatonta terästä.

               (21)

               Tällaiset kaksimetalliset kiinnikkeet pystyvät tunkeutumaan jopa 25 mm:n paksuisiin metallilevyihin ilman esiporausta, kun taas tavanomaiset teräskiinnikkeet tunkeutuvat enintään 3 mm:n paksuisiin metallilevyihin. Samalla kaksimetalliset kiinnikkeet säilyttävät korroosionkestävyytensä ja soveltuvat sen vuoksi ulkokäyttöön, kuten ikkunoihin ja kattoihin, sekä kemiallisesti aggressiivisiin ympäristöihin, esimerkiksi uima-altaisiin ja tiettyihin tehtaisiin.

         C.   TUTKIMUKSEN TULOKSET

      Menetelmä

               (22)

               Alkuperäisessä tutkimuksessa ja toimenpiteiden voimassaolon päättymistä koskevassa tarkastelussa kaksimetallisia kiinnikkeitä ei erotettu teräskiinnikkeistä. Tietoa kerättiin siis ainoastaan kiinnikkeiden raaka-aineena käytetyn ruostumattoman teräksen eri tyypeistä mutta ei kiinnikkeistä, joiden raaka-aineena oli sekä ruostumatonta terästä että hiiliterästä.

               (23)

               Toimenpiteiden voimassaolon päättymistä koskevan tarkastelun lopullisten päätelmien ilmoittamisen jälkeen yksi asianomainen osapuoli väitti, että kaksimetallisia kiinnikkeitä ei pitäisi sisällyttää tuotteen määritelmään, koska ne eroavat merkittävästi ruostumattomasta teräksestä valmistetuista kiinnikkeistä yksikkömyyntihinnan, tuotantokustannusten, fyysisten ja teknisten perusominaisuuksien (raaka-aine) sekä käyttötarkoituksen osalta. (7) Tuotteen määritelmää ei kuitenkaan voida muuttaa toimenpiteiden voimassaolon päättymistä koskevan tarkastelun yhteydessä, kuten toimenpiteiden voimassaolon päättymistä koskevasta tarkastelusta annetun asetuksen johdanto-osan 21 kappaleessa selitetään.

               (24)

               Jotta voitiin arvioida, kuuluvatko kaksimetalliset kiinnikkeet alkuperäisten toimenpiteiden soveltamisalaan, tutkittiin, onko kaksimetallisilla kiinnikkeillä ja teräskiinnikkeillä samat fyysiset, kemialliset ja tekniset perusominaisuudet ja käyttötarkoitukset. Tässä yhteydessä arvioitiin myös näiden kahden kiinniketyypin keskinäistä vaihdettavuutta ja niiden välistä kilpailua.

      Fyysiset, kemialliset ja tekniset ominaisuudet

      Fyysiset ominaisuudet

               (25)

               Kaksimetallisten kiinnikkeiden ja teräskiinnikkeiden tärkein fyysinen ero on siinä, että kaksimetalliset kiinnikkeet on valmistettu kahdesta erityyppisestä teräksestä, jotka on hitsattu yhteen, kun taas tavanomaiset teräskiinnikkeet leikataan ja muodostetaan yhdestä ruostumattomasta teräslangasta. Kaksimetallisissa kiinnikkeissä 3–4 kärkikierrettä ja porauskärki ovat hiiliterästä kun taas kanta ja varsi ovat ruostumatonta terästä.

               (26)

               Kaksimetallisten kiinnikkeiden ruostumattomasta teräksestä ja hiiliteräksestä valmistetut osat voidaan silmämääräisesti erottaa toisistaan, ellei niitä pinnoiteta erityispinnoitteella. Useimmissa tapauksissa kiinnikkeet pinnoitetaan niiden korroosionkestävyyden parantamiseksi, minkä vuoksi teräskiinnikkeet eivät ehkä paljaalla silmällä erotu kaksimetallisista kiinnikkeistä.

               (27)

               Kaksimetallisten kiinnikkeiden hiiliteräksisessä osassa on kuitenkin magneettisia ominaisuuksia, mikä on tärkeä tekijä erotettaessa kaksimetallisia kiinnikkeitä teräskiinnikkeistä.

      Tekniset ominaisuudet

               (28)

               Kaksimetalliset kiinnikkeet pystyvät hiiliteräksisen osansa ansiosta porautumaan ja kiertymään kovaan ja paksuun metallilevyyn. Teräskiinnikkeillä ei ole tätä kykyä ruostumattoman teräksen ominaisuuksien vuoksi.

      Kemialliset ominaisuudet

               (29)

               Hiiliteräspitoisuutensa vuoksi kaksimetallisten kiinnikkeiden kemiallisten ainesten koostumus eroaa teräskiinnikkeistä, jotka koostuvat ainoastaan ruostumattomasta teräksestä.

      Päätelmä

               (30)

               Edellä esitetyn perusteella päätellään, että vaikka kaksimetalliset kiinnikkeet saattavat fyysisesti näyttää samalta kuin teräskiinnikkeet (pinnoitettuna), niiden fyysiset, tekniset ja kemialliset perusominaisuudet ovat erilaiset.

      Käyttötarkoitus ja keskinäinen vaihdettavuus

               (31)

               Komissio tutki, tulivatko fyysisten, teknisten ja kemiallisten ominaisuuksien erot esiin kaksimetallisten kiinnikkeiden ja teräskiinnikkeiden erilaisena loppukäyttönä ja markkinoilla niistä vallitsevina erilaisina käsityksinä.

               (32)

               Todettiin, että kaksimetallisia kiinnikkeitä käytetään ensisijaisesti ulkotiloissa metallisiin ulkokattoihin, metalliverhouksiin ja ikkunankehyksiin sekä sisätiloissa kemiallisesti aggressiivisissa ympäristöissä, kuten uima-altaissa ja tietyissä tehtaissa. Kaikki nämä käyttötarkoitukset edellyttävät yleensä eri paksuisten metallilevyjen kiinnittämistä keskenään tai muihin materiaaleihin, kuten koostumukseltaan erilaisiin eristekerroksiin. Asiakkaan näkökulmasta korroosionkestävien kiinnikkeiden käyttö on kaikissa näissä käyttötarkoituksissa hyvin tärkeää, ja joissakin tapauksissa ja maissa sitä jopa edellytetään lainsäädännössä.

               (33)

               Kaksimetalliset kiinnikkeet on kehitetty nimenomaan tällaisia käyttötarkoituksia varten, sillä niillä pystytään poraamaan kaikentyyppisten pintojen, myös paksujen metallilevyjen, läpi (kuten hiiliteräskiinnikkeillä), ja lisäksi ne ovat korroosionkestäviä (kuten ruostumattomasta teräksestä valmistetut kiinnikkeet).

               (34)

               Ainoa yhteistyössä toiminut unionin tuottaja väitti, että sama tulos eli erilaisten pintojen kiinnitys yhteen voidaan saavuttaa sekä kaksimetallisilla kiinnikkeillä että teräskiinnikkeillä. Kyseisen yrityksen mukaan ainoa ero on siinä, miten ruuvi laitetaan paikalleen eli esiporaamalla vai ilman esiporausta. Esiporaus tarkoittaa sitä, että ensin porataan porrastetut reiät materiaalista riippuen erilaisilla porilla. Tämän jälkeen laitetaan ruuvit paikoilleen erillisessä vaiheessa. Esiporaus on välttämätöntä, kun on kyse teräskiinnikkeistä ja kun käytetään metallilevyjä. Tästä syystä kyseinen yritys katsoo, että teräskiinnikkeiden ja kaksimetallisten kiinnikkeiden välinen valinta on yksinkertaisesti taloudellinen päätös siitä, valitaanko korkeammat työvoimakustannukset vai korkeammat materiaalikustannukset.

               (35)

               Tutkimuksessa kävi kuitenkin kävi ilmi, että esiporausmenetelmä vaatii käytännössä sekä aikaa että työvoimaa eikä se tietyissä käyttötarkoituksissa (erityisesti ikkunankehyksissä) ole edes toteutettavissa. Tämä johtuu siitä, että kyseinen menetelmä edellyttää kolmen tai jopa useamman pinnan esiporausta, kukin erityyppisellä poralla, minkä jälkeen ne on linjattava huolellisesti yhteen ennen kuin teräskiinnikkeet voidaan laittaa paikoilleen. Sen vuoksi kaksimetallisten kiinnikkeiden vaihtoehtona käytetään tällaisissa tapauksissa mieluummin hiiliteräskiinnikkeitä eikä teräskiinnikkeitä. Hiiliteräskiinnikkeiden käyttöratkaisu ei täytä korroosiokestävyyttä koskevaa vaatimusta.

               (36)

               Lisäksi esiporauksen jälkeen paksumpiin metallipintoihin laitetut teräskiinnikkeet eivät kykene muodostamaan omia sisäisiä kierteitä, minkä vuoksi niiden vetolujuus on pienempi kuin käytettäessä kaksimetallisia kiinnikkeitä (tai hiiliteräskiinnikkeitä).

               (37)

               Edellä esitetyn perusteella 34 kappaleessa esitetty väite olisi hylättävä.

               (38)

               Näin olleen päätellään, että fyysiset, tekniset ja kemialliset ominaisuudet vaikuttavat kaksimetallisten kiinnikkeiden käyttötarkoitukseen. Teräskiinnikkeistä poiketen kaksimetallisilla kiinnikkeillä on melko erityisiä tehtäviä ja niiden käyttö on rajattu tarkoin määritellyille markkinasegmenteille, kuten ulkokäyttöön tarkoitetut metallirakenteet, ikkunankehystys ja tietyt sisätiloissa kemiallisesti aggressiivisessa ympäristössä tarvittavat kiinnitykset.

      Tuotantoprosessin erot, kustannukset ja hinnat

               (39)

               Tutkimuksessa kävi ilmi, että kaksimetallisten kiinnikkeiden tuotantoprosessi eroaa merkittävästi teräskiinnikkeiden tuotannosta, sillä se edellyttää useita lisävaiheita, toisenlaisia koneita ja laitteita sekä erityisosaamista. Erityisesti hitsausta ja induktiokuumennusta voidaan pitää kalliina, ainutlaatuisina ja teknisesti herkkinä tuotantovaiheina, jotka koskevat ainoastaan kaksimetallisia kiinnikkeitä.

               (40)

               Lisäksi tutkimuksessa vahvistettiin, että kyseisten tuotantoprosessissa esiintyvien erojen vuoksi kaksimetallisten kiinnikkeiden tuotantokustannukset ja hinnat ovat huomattavasti korkeammat. Samantyyppisten kaksimetallisten kiinnikkeiden ja teräskiinnikkeiden tuotantokustannusten ero saattaa olla 40–150 prosenttia tuotantomenetelmästä ja kiinnikkeen tyypistä ja pituudesta riippuen, ja hintaerot voivat nousta jopa yli 400 prosenttiin.

               (41)

               Kaksimetallisten kiinnikkeiden ja teräskiinnikkeiden huomattavat hintaerot (ja kustannuserot) antavat olettaa, että kaksimetallisia kiinnikkeitä ei käytetä, jos teräskiinnikkeiden avulla saadaan sama lopputulos esimerkiksi muilla kiinnityspinnoilla kuin paksulla metallilla. Tämä tukee johdanto-osan 38 kappaleessa esitettyä päätelmää, jonka mukaan kuluttajat ovat hyvin tietoisia näiden kahden kiinniketyypin eroista ja pitävät niitä kahtena eri tuotteena.

         D.   TUOTTEEN MÄÄRITELMÄÄ KOSKEVAT PÄÄTELMÄT

               (42)

               Edellä esitetyt tulokset osoittavat, että kaksimetallisilla kiinnikkeillä on teräskiinnikkeisiin verrattuna erilaiset fyysiset, kemialliset ja tekniset perusominaisuudet ja että nämä erot vaikuttavat kaksimetallisten kiinnikkeiden käyttötarkoitukseen ja siihen, mikä käsitys markkinoilla on niistä.

               (43)

               Kaksimetallisten kiinnikkeiden ja teräskiinnikkeiden vaihdettavuus on rajallinen, koska useimmissa tapauksissa teräskiinnikkeitä ei voida käyttää samoin tuloksin kuin kaksimetallisia kiinnikkeitä. Kaksimetallisten kiinnikkeiden puuttuessa käyttäjät käyttävät mieluummin hiiliteräskiinnikkeitä. Teräskiinnikkeiden ja kaksimetallisten kiinnikkeiden vaihdettavuutta haittaa myös kyseisten tuotteiden huomattava hintaero.

               (44)

               Edellä mainitut erot huomioon ottaen voidaan päätellä, että kaksimetalliset kiinnikkeet eivät kuulu alkuperäisen tutkimuksen mukaisen tuotteen määritelmän piiriin ja että alkuperäisen tutkimuksen johdosta käyttöön otettuja toimenpiteitä ei olisi pitänyt soveltaa kaksimetallisten kiinnikkeiden tuontiin. Näin ollen toimenpiteiden soveltamisalaa olisi selvennettävä taannehtivasti muuttamalla asetusta (EY) N:o 1890/2005, täytäntöönpanoasetusta (EU) N:o 2/2012 ja täytäntöönpanoasetusta (EU) N:o 205/2013.

         E.   UUTTA TUOJAA KOSKEVA TARKASTELU

               (45)

               Perusasetuksen 11 artiklan 4 kohdan mukaisesti toimenpiteiden voimassaolon päättymistä koskevasta tarkastelussa annetussa asetuksessa olisi otettava huomioon uutta tuojaa koskevat tarkastelupyynnöt.

         F.   TAANNEHTIVA SOVELTAMINEN

               (46)

               Koska tässä tarkastelua koskevassa tutkimuksessa rajoituttiin selventämään tuotteen määritelmää ja koska alkuperäisiä toimenpiteitä ei olisi pitänyt soveltaa kaksimetallisiin kiinnikkeisiin, tuotteen tuojille mahdollisesti aiheutuvan vahingon estämiseksi katsotaan aiheelliseksi soveltaa tutkimuksen tulosta taannehtivasti alkuperäisen asetuksen voimaantulopäivästä, mukaan luettuna väliaikaisten tullien alainen tuonti 22 päivän toukokuuta 2005 ja 19 päivän marraskuuta 2005 välisenä aikana.

               (47)

               Vireillepanoilmoituksessa asianomaisia osapuolia pyydettiin nimenomaisesti esittämään huomautuksia päätelmien mahdollisesta taannehtivasta vaikutuksesta. Kaksi tuojaa ilmaisi tukevansa taannehtivaa soveltamista eikä yksikään asianomaisista osapuolista vastustanut sitä, että tarkastelun tuloksia sovelletaan taannehtivasti.

               (48)

               Näin ollen asetuksen (EY) N:o 1890/2005 nojalla kaksimetallisten kiinnikkeiden tuonnissa unioniin lopullisesti kannetut väliaikaiset tullit ja maksetut lopulliset polkumyyntitullit sekä täytäntöönpanoasetuksen (EU) N:o 2/2012, sellaisena kuin se on laajennettuna täytäntöönpanoasetuksella (EU) N:o 205/2013 koskemaan tiettyjen Filippiineiltä lähetettyjen ruostumattomasta teräksestä valmistettujen kiinnikkeiden ja niiden osien tuontia, riippumatta siitä, onko niiden alkuperämaaksi ilmoitettu Filippiinit, nojalla kaksimetallisten kiinnikkeiden tuonnissa unioniin maksetut lopulliset polkumyyntitullit olisi palautettava tai peruutettava. Palauttamista tai peruuttamista on pyydettävä kansallisilta tulliviranomaisilta voimassa olevan tullilainsäädännön mukaisesti.

               (49)

               Tämä tarkastelu ei muuta sitä päivää, jona asetuksen (EU) N:o 2/2012 voimassaolon on perusasetuksen 11 artiklan 2 kohdan mukaisesti määrä päättyä.

               (50)

               Tässä asetuksessa säädetyt toimenpiteet ovat perusasetuksen 15 artiklan 1 kohdalla perustetun komitean lausunnon mukaiset.

         G.   PÄÄTELMISTÄ ILMOITTAMINEN

               (51)

               Kaikille asianomaisille osapuolille ilmoitettiin niistä keskeisistä tosiseikoista ja huomioista, joiden perusteella edellä esitettyihin päätelmiin päädyttiin, ja niitä kehotettiin esittämään huomautuksia. Lisäksi asetettiin määräaika, jonka kuluessa osapuolilla oli mahdollisuus esittää huomautuksia ilmoitettujen tietojen johdosta. Mitään vastausta tai huomautuksia ei saatu,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1890/2005 1 artiklan 1 kohta seuraavasti:

      ”1.   Otetaan käyttöön lopullinen polkumyyntitulli, jota sovelletaan tuotaessa tiettyjä Indonesiasta, Kiinan kansantasavallasta, Taiwanista, Thaimaasta tai Vietnamista peräisin olevia ruostumattomasta teräksestä valmistettuja kiinnikkeitä ja niiden osia, jotka luokitellaan tällä hetkellä CN-koodeihin 7318 12 10, ex 7318 14 10, 7318 15 30, 7318 15 51, 7318 15 61 ja 7318 15 70.
      Lopullista polkumyyntitullia ei sovelleta kaksimetallisiin kiinnikkeisiin, jotka määritellään seuraavasti: kaksimetalliset itseporautuvat ruuvit, joissa ruostumattomasta teräksestä valmistetut varsi ja kanta ja hiiliteräksestä valmistetut kärki ja kärkikierteet on hitsattu yhteen niin, että ruuvi voi porata itse ohjausreiän ja leikata oman kierteen kovaan teräsmetalliin, ja kaksimetalliset itsekierteittävät ruuvit, joissa ruostumattomasta teräksestä valmistetut varsi ja kanta ja hiiliteräksestä valmistetut kärkikierteet on hitsattu yhteen niin, että ruuvi voi leikata oman kierteen kovaan teräsmetalliin, ja jotka molemmat kuuluvat tällä hetkellä CN-koodiin ex 7318 14 10.”

   2 artikla
   Muutetaan täytäntöönpanoasetuksen (EU) N:o 2/2012 1 artikla seuraavasti:

               a)

               Korvataan 1 kohta seuraavasti:
               ”1.   Otetaan käyttöön lopullinen polkumyyntitulli, jota sovelletaan tuotaessa tiettyjä Kiinan kansantasavallasta ja Taiwanista peräisin olevia ruostumattomasta teräksestä valmistettuja kiinnikkeitä ja niiden osia, jotka tällä hetkellä luokitellaan CN-koodeihin 7318 12 10, ex 7318 14 10 (Taric-koodit komission täytäntöönpanoasetuksen (EU) N:o 830/2014 (8) julkaisemista seuraavasta päivästä: 7318141051, 7318141059, 7318141081 ja 7318141089), 7318 15 30, 7318 15 51, 7318 15 61 ja 7318 15 70.
               Lopullista polkumyyntitullia ei sovelleta kaksimetallisiin kiinnikkeisiin, jotka määritellään seuraavasti: kaksimetalliset itseporautuvat ruuvit, joissa ruostumattomasta teräksestä valmistetut varsi ja kanta ja hiiliteräksestä valmistetut kärki ja kärkikierteet on hitsattu yhteen niin, että ruuvi voi porata itse ohjausreiän ja leikata oman kierteen kovaan teräsmetalliin, ja kaksimetalliset itsekierteittävät ruuvit, joissa ruostumattomasta teräksestä valmistetut varsi ja kanta ja hiiliteräksestä valmistetut kärkikierteet on hitsattu yhteen niin, että ruuvi voi leikata oman kierteen kovaan teräsmetalliin, ja jotka molemmat kuuluvat tällä hetkellä CN-koodiin ex 7318 14 10.

                  (8)  Komission täytäntöönpanoasetus (EU) N:o 830/2014, annettu 30 päivänä heinäkuuta 2014, neuvoston asetuksen (EY) N:o 1890/2005, neuvoston täytäntöönpanoasetuksen (EU) N:o 2/2012 ja neuvoston täytäntöönpanoasetuksen (EU) N:o 205/2013 muuttamisesta siltä osin kuin on kyse ruostumattomasta teräksestä valmistettuja kiinnikkeitä ja niiden osia koskevien voimassa olevien polkumyynnin vastaisten toimenpiteiden piiriin kuuluvan tuotteen määritelmästä ja uuden viejän tarkastelupyynnöistä sekä mahdollisuudesta palauttaa tai peruuttaa tullit tietyissä tapauksissa (EUVL L 226, 31.7.2014, s. 16).”"

               b)

               Lisätään 4 kohta seuraavasti:
               ”4.   Mikäli jokin Taiwanissa toimiva vientiä harjoittava tuottaja toimittaa komissiolle riittävät todisteet siitä, että

                           a)

                           se ei vienyt unioniin asetuksen 1 artiklan 1 kohdassa kuvattua tuotetta tutkimusajanjakson (1 päivän heinäkuuta 2003 ja 30 päivän kesäkuuta 2004 välisenä) aikana,

                           b)

                           se ei ole etuyhteydessä yhteenkään Taiwanissa toimivaan viejään tai tuottajaan, johon sovelletaan tällä asetuksella käyttöön otettuja toimenpiteitä, ja

                           c)

                           se on tosiasiallisesti vienyt tarkasteltavana olevaa tuotetta unioniin tutkimusajanjakson päättymisen jälkeen tai sillä on peruuttamaton sopimusvelvoite merkittävän määrän viemiseksi unioniin,

                     liitettä voidaan muuttaa lisäämällä uusi vientiä harjoittava tuottaja niiden yhteistyössä toimivien yritysten joukkoon, jotka eivät sisälly otokseen ja joihin sovelletaan siten painotettua keskimääräistä tullia, jonka määrä on 15,8 prosenttia.”

         3 artikla
   Korvataan täytäntöönpanoasetuksen (EU) N:o 205/2013 1 artiklan 1 kohta seuraavasti:

      ”1.   Laajennetaan asetuksen (EU) N:o 2/2012 1 artiklan 2 kohdalla, sellaisena kuin se on muutettuna komission täytäntöönpanoasetuksen (EU) N:o 830/2014 (9) 2 artiklalla, tiettyjen Kiinan kansantasavallasta peräisin olevien ruostumattomasta teräksestä valmistettujen kiinnikkeiden ja niiden osien tuonnissa käyttöön otettu kaikkiin muihin kiinalaisiin yrityksiin sovellettava lopullinen polkumyyntitulli koskemaan myös Filippiineiltä lähetettyjen tällä hetkellä CN-koodeihin ex 7318 12 10, ex 7318 14 10, ex 7318 15 30, ex 7318 15 51, ex 7318 15 61 ja ex 7318 15 70 (Taric-koodit 7318121011, 7318121091, 7318141051, 7318141081, 7318153011, 7318153061, 7318153081, 7318155111, 7318155161, 7318155181, 7318156111, 7318156161, 7318156181, 7318157011, 7318157061 ja 7318157081) kuuluvien tiettyjen ruostumattomasta teräksestä valmistettujen kiinnikkeiden ja niiden osien tuontia, riippumatta siitä, onko alkuperämaaksi ilmoitettu Filippiinit, lukuun ottamatta jäljempänä lueteltujen yritysten tuottamia kyseisiä tuotteita:

                  Yritys

                  Taric-lisäkoodi

                  Multi-Tek Fasteners Inc., Clark Freeport Zone, Pampanga, Filippiinit

                  B355

                  Rosario Fasteners Corporation, Cavite Economic Area, Filippiinit

                  B356

   4 artikla
   Niiden tuotteiden osalta, jotka eivät kuulu asetuksen (EY) N:o 1890/2005 1 artiklan 1 kohdan ja täytäntöönpanoasetuksen (EU) N:o 2/2012 1 artiklan 1 kohdan, sellaisena kuin se on laajennettuna täytäntöönpanoasetuksella (EU) N:o 205/2013 ja muutettuna tällä asetuksella, lopulliset polkumyyntitullit, jotka on maksettu tai kirjattu asetuksen (EY) N:o 1890/2005 1 artiklan 1 kohdan ja 2 artiklan mukaisesti ja täytäntöönpanoasetuksen (EU) N:o 2/2012 1 artiklan 1 kohdan, sellaisena kuin se on laajennettuna täytäntöönpanoasetuksella (EU) N:o 205/2013, mukaisesti ennen tällä asetuksella muuttamista, on palautettava tai peruutettava.
   Palauttamista tai peruuttamista on pyydettävä kansallisilta tulliviranomaisilta voimassa olevan tullilainsäädännön mukaisesti. Tapauksissa, joissa neuvoston asetuksen (ETY) N:o 2913/92 (10) 236 artiklan 2 kohdassa säädetyt määräajat ovat menneet umpeen ennen tämän asetuksen julkaisupäivää tai menevät umpeen kyseisenä julkaisupäivänä taikka menisivät umpeen kuuden kuukauden kuluessa kyseisestä päivämäärästä, määräaikoja jatketaan siten, että ne päättyvät kuuden kuukauden kuluttua tämän asetuksen voimaantulopäivästä.
   5 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan taannehtivasti 20 päivästä marraskuuta 2005.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä heinäkuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 343, 22.12.2009, s. 51.

      (2)  Neuvoston asetus (EY) N:o 1890/2005, annettu 14 päivänä marraskuuta 2005, lopullisen polkumyyntitullin käyttöönotosta tiettyjen Indonesiasta, Kiinan kansantasavallasta, Taiwanista, Thaimaasta tai Vietnamista peräisin olevien ruostumattomasta teräksestä valmistettujen kiinnikkeiden ja niiden osien tuonnissa, kyseisessä tuonnissa käyttöön otetun väliaikaisen tullin lopullisesta kantamisesta ja menettelyn päättämisestä Filippiineiltä ja Malesiasta peräisin olevien ruostumattomasta teräksestä valmistettujen kiinnikkeiden ja niiden osien tuonnin osalta (EUVL L 302, 19.11.2005, s. 1).

      (3)  Neuvoston täytäntöönpanoasetus (EU) N:o 2/2012, annettu 4 päivänä tammikuuta 2012, lopullisen polkumyyntitullin käyttöön ottamisesta tiettyjen Kiinan kansantasavallasta ja Taiwanista peräisin olevien ruostumattomasta teräksestä valmistettujen kiinnikkeiden ja niiden osien tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun seurauksena (EUVL L 5, 7.1.2012, s. 1).

      (4)  Neuvoston täytäntöönpanoasetus (EU) N:o 205/2013, annettu 7 päivänä maaliskuuta 2013, tiettyjen Kiinan kansantasavallasta peräisin olevien ruostumattomasta teräksestä valmistettujen kiinnikkeiden ja niiden osien tuonnissa täytäntöönpanoasetuksella (EU) N:o 2/2012 käyttöön otetun lopullisen polkumyyntitullin laajentamisesta koskemaan tiettyjen Filippiineiltä lähetettyjen ruostumattomasta teräksestä valmistettujen kiinnikkeiden ja niiden osien tuontia riippumatta siitä, onko niiden alkuperämaaksi ilmoitettu Filippiinit, sekä tiettyjen Malesiasta ja Thaimaasta lähetettyjen ruostumattomasta teräksestä valmistettujen kiinnikkeiden ja niiden osien tuonnissa riippumatta siitä, onko niiden alkuperämaaksi ilmoitettu Malesia tai Thaimaa, kyseisellä asetuksella käyttöön otettujen polkumyyntitoimenpiteiden mahdollista kiertämistä koskevan tutkimuksen päättämisestä (EUVL L 68, 12.3.2013, s. 1).

      (5)  EUVL C 160, 6.6.2013, s. 3.

      (6)  Kiinan osalta välivaiheen tarkastelu pantiin vireille oma-aloitteisesti, koska toimenpiteitä sovelletaan tällä hetkellä sekä Kiinaan että Taiwaniin.

      (7)  Toimenpiteiden voimassaolon päättymistä koskevasta tarkastelusta annetun asetuksen johdanto-osan 22 kappale.

      (10)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).


title: Komission täytäntöönpanoasetus (EU) 2017/805, annettu 11 päivänä toukokuuta 2017, tehoaineen flatsasulfuroni hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti. )

text:
               12.5.2017

               FI

               Euroopan unionin virallinen lehti

               L 121/26

         KOMISSION TÄYTÄNTÖÖNPANOASETUS (EU) 2017/805,
   annettu 11 päivänä toukokuuta 2017,
   tehoaineen flatsasulfuroni hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan,
   sekä katsoo seuraavaa:

               (1)

               Komission direktiivillä 2002/18/EY (2) sisällytettiin flatsasulfuroni tehoaineena neuvoston direktiivin 91/414/ETY (3) liitteeseen I.

               (2)

               Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

               (3)

               Tehoaineen flatsasulfuroni hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä tammikuuta 2018.

               (4)

               Hakemus, jossa pyydettiin uusimaan flatsasulfuronin hyväksyntä, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

               (5)

               Hakija on toimittanut täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

               (6)

               Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ”elintarviketurvallisuusviranomainen”, ja komissiolle 14 päivänä elokuuta 2015.

               (7)

               Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

               (8)

               Elintarviketurvallisuusviranomainen ilmoitti 10 päivänä elokuuta 2016 komissiolle päätelmänsä (6) siitä, voidaanko flatsasulfuronin odottaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Komissio esitti flatsasulfuroniin liittyvän uusimista koskevan kertomuksen luonnoksen pysyvälle kasvi-, eläin-, elintarvike- ja rehukomitealle 6 päivänä lokakuuta 2016.

               (9)

               Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden flatsasulfuronia sisältävän kasvinsuojeluaineen yhden tai useamman edustavan käyttötarkoituksen osalta. Sen vuoksi on asianmukaista uusia tehoaineen flatsasulfuroni hyväksyntä.

               (10)

               Flatsafuronin hyväksynnän uusimiseen liittyvä riskinarviointi perustuu rajalliseen määrään edustavia käyttötarkoituksia, mikä ei kuitenkaan rajoita niitä käyttötarkoituksia, joita varten flatsafuronia sisältäviä kasvinsuojeluaineita voidaan hyväksyä. Näin ollen ei ole asianmukaista säilyttää rajoitusta, jonka mukaan käyttötarkoituksena voi olla ainoastaan käyttö rikkakasvien torjunta-aineena.

               (11)

               Asetuksen (EY) N:o 1107/2009 14 artiklan 1 kohdan sekä sen 6 artiklan mukaisesti ja ottaen huomioon nykyinen tieteellinen ja tekninen tietämys hyväksyntään on kuitenkin tarpeen liittää tiettyjä edellytyksiä ja rajoituksia. Erityisesti on aiheellista edellyttää lisää vahvistavia tietoja.

               (12)

               Asetuksen (EY) N:o 1107/2009 20 artiklan 3 kohdan ja 13 artiklan 4 kohdan mukaisesti täytäntöönpanoasetuksen (EU) N:o 540/2011 liitettä olisi muutettava.

               (13)

               Flatsasulfuronin hyväksynnän voimassaoloaikaa pidennettiin komission täytäntöönpanoasetuksella (EU) 2016/2016 (7)31 päivään tammikuuta 2018, jotta uusimismenettely saataisiin päätökseen ennen kuin kyseisen aineen hyväksynnän voimassaolo päättyy. Koska uusimista koskeva päätös on kuitenkin tehty jo ennen voimassaolon myöhennettyä päättymispäivää, tätä asetusta olisi sovellettava 1 päivästä elokuuta 2017.

               (14)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksynnän uusiminen
   Uusitaan liitteessä I esitetyn tehoaineen flatsasulfuroni hyväksyntä kyseisessä liitteessä vahvistetuin edellytyksin.
   2 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
   3 artikla
   Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä elokuuta 2017.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä toukokuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  Komission direktiivi 2004/30/EY, annettu 10 päivänä maaliskuuta 2004, neuvoston direktiivin 91/414/ETY muuttamisesta bentsoehapon, flatsasulfuronin ja pyraklostrobiinin sisällyttämiseksi siihen tehoaineina (EUVL L 77, 13.3.2004, s. 50).

      (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

      (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

      (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

      (6)  EFSA Journal (2016); 14(9):4575, s. 24. Saatavana verkossa: www.efsa.europa.eu.

      (7)  Komission täytäntöönpanoasetus (EU) 2016/2016, annettu 17 päivänä marraskuuta 2016, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden asetamipridi, bentsoehappo, flatsasulfuroni, mekoproppi-P, mepanipyriimi, mesosulfuroni, propinebi, propoksikarbatsoni, propytsamidi, propikonatsoli, Pseudomonas chlororaphis kanta: MA 342, pyraklostrobiini, kinoksifeeni, tiaklopridi, tiraami, tsiraami ja tsoksamidi hyväksynnän voimassaoloajan pidentämisestä (EUVL L 312,18.11.2016, s. 21)

      LIITE I

                  Nimi, tunnistenumero

                  IUPAC-nimi

                  Puhtaus (1)

                  Hyväksymis-päivä

                  Hyväksynnän päättymispäivä

                  Erityiset säännökset

                  Flatsasulfuroni
                  CAS-numero: 104040-78-0
                  CIPAC-numero: 595

                  1-(4,6-dimetoksipyrimidiini-2-yyli)-3-(3-trifluorimetyyli-2-pyridyylisulfonyyli)urea

                  ≥ 960 g/kg

                  1. elokuuta 2017

                  31. heinäkuuta 2032

                  Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon flatsasulfuroniin liittyvän uusimista koskevan kertomuksen päätelmät ja erityisesti sen lisäykset I ja II.
                  Kokonaisarvioinnissa jäsenvaltioiden on kiinnitettävä erityistä huomiota

                              —

                              vesikasvien suojeluun

                              —

                              muiden kuin kohdelajina olevien maakasvien suojeluun

                              —

                              pohjaveden suojeluun, kun ainetta käytetään alueilla, joilla on herkkä maaperä ja/tai epäsuotuisat ilmasto-olot.

                        Käyttöedellytyksiin on tarvittaessa sisällyttävä riskinhallintatoimenpiteitä.
                  Hakijan on toimitettava komissiolle, jäsenvaltioille ja elintarviketurvallisuusviranomaiselle vahvistavat tiedot vedenkäsittelyprosessien vaikutuksesta juomavedessä esiintyvien jäämien luonteeseen kahden vuoden kuluessa siitä, kun komissio on julkistanut ohjeasiakirjan vedenkäsittelyprosessien vaikutuksen arvioinnista pinta- ja pohjavedessä esiintyvien jäämien luonteeseen.

         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

      LIITE II
      Muutetaan täytäntöönpanoasetuksen (EU) N:o 540/2011 liite seuraavasti:

                  1)

                  Poistetaan A osassa flatsasulfuronia koskeva 80 kohta.

                  2)

                  Lisätään B osaan 108 kohta:

                              Nro

                              Nimi, tunniste-numero

                              IUPAC-nimi

                              Puhtaus (1)

                              Hyväksymis-päivä

                              Hyväksynnän päättymis-päivä

                              Erityiset säännökset

                              ”108

                              Flatsasulfuroni
                              CAS-numero: 104040-78-0
                              CIPAC-numero: 595

                              1-(4,6-dimetoksipyrimidiini-2-yyli)-3-(3-trifluorimetyyli-2-pyridyylisulfonyyli)urea

                              ≥ 960 g/kg

                              1. elokuuta 2017

                              31. heinäkuuta 2032

                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon flatsasulfuroniin liittyvän uusimista koskevan kertomuksen päätelmät ja erityisesti sen lisäykset I ja II.
                              Kokonaisarvioinnissa jäsenvaltioiden on kiinnitettävä erityistä huomiota

                                          —

                                          vesikasvien suojeluun

                                          —

                                          muiden kuin kohdelajina olevien maakasvien suojeluun

                                          —

                                          pohjaveden suojeluun, kun ainetta käytetään alueilla, joilla on herkkä maaperä ja/tai epäsuotuisat ilmasto-olot.

                                    Käyttöedellytyksiin on tarvittaessa sisällyttävä riskinhallintatoimenpiteitä.
                              Hakijan on toimitettava komissiolle, jäsenvaltioille ja elintarviketurvallisuusviranomaiselle vahvistavat tiedot vedenkäsittelyprosessien vaikutuksesta juomavedessä esiintyvien jäämien luonteeseen kahden vuoden kuluessa siitä, kun komissio on julkistanut ohjeasiakirjan vedenkäsittelyprosessien vaikutuksen arvioinnista pinta- ja pohjavedessä esiintyvien jäämien luonteeseen.”

         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.